Document ID: 32006D0717

KOMISJONI OTSUS,
4. september 2006,
millega kehtestatakse viinamarjakasvatusalade statistiliste põhivaatluste andmete masinloetavale kujule viimise standardkood ja -eeskirjad
(teatavaks tehtud numbri K(2006) 3881 all)
(kodifitseeritud versioon)
(2006/717/EÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 357/79 viinamarjakasvatusalade statistiliste vaatluste kohta, (1) eriti selle artikli 4 lõikeid 2 ja 4 ning selle artikli 6 lõiget 7,
ning arvestades järgmist:
(1)
Komisjoni 17. mai 1979. aasta otsust 79/491/EMÜ, millega kehtestatakse viinamarjakasvatusalade statistiliste põhivaatluste andmete masinloetavale kujule viimise standardkood ja -eeskirjad (2) on korduvalt oluliselt muudetud. (3) Selguse ja otstarbekuse huvides tuleks kõnealune otsus kodifitseerida.
(2)
Määrusega (EMÜ) nr 357/79 nähakse ette, et liikmesriigid esitavad komisjonile teabe, mis on kogutud viinamarjakasvatusalade põhivaatluse käigus, tabelite kujul geograafiliste üksuste kaupa, mis määratakse kindlaks nimetatud määruse artikliga 8 kehtestatud menetluse kohaselt, s.t. komisjoni otsusega, mis tehakse alalise põllumajandusstatistika komitee arvamuse järel.
(3)
Liikmesriigid, kes töötlevad vaatluse tulemusi elektrooniliselt, peaksid esitama tulemused masinloetaval kujul. Vaatluse tulemuste edastamise kood määratakse samuti kindlaks määruse (EMÜ) nr 357/79 artikliga 8 kehtestatud menetluse kohaselt.
(4)
Käesolevas otsuses ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Need liikmesriigid, kes töötlevad oma vaatlustulemusi elektrooniliselt, esitavad määruse (EMÜ) nr 357/79 artiklis 2 sätestatud masinloetavad andmed magnetlindil.
Artikkel 2
Määruse (EMÜ) nr 357/79 artiklis 2 sätestatud andmete magnetlindile viimise koodid ja eeskirjad on kehtestatud käesoleva otsuse I-III lisades.
Artikkel 3
Otsus 79/491/EMÜ tunnistatakse kehtetuks.
Viiteid kehtetuks tunnistatud otsusele käsitatakse viidetena käesolevale otsusele kooskõlas V lisas esitatud vastavustabeliga.
Artikkel 4
Käesolev otsus on adresseeritud liikmesriikidele.
Brüssel, 4. september 2006

Labels: 12
15
6